Plaasmoord: Bejaarde op plaas in Lephalale vermoor | Maroela Media
Koos Jonker (79), 'n bejaarde man van Limpopo wat blyplek by 'n gesin op 'n plaas buite Lephalale (Ellisras) gehuur het, se liggaam is Maandagoggend opgespoor.
Kol. Ronel Otto, 'n provinsiale polisiewoordvoerder, het aan Maroela Media gesê die polisie vermoed vyf mans het Sondagaand by die plaashuis ingebreek. Jonker het 'n klein woonstel langs 'n stoorkamer gehuur en is in sy huis vermoor.
"Die verdagtes het vermoedelik 'n venster oopgebreek en só toegang tot die hoofhuis bekom," het Otto gesê. "Die gesin het eers die volgende oggend ontdek dat daar by hulle ingebreek is. Die eienaar van die plaas is na Jonker se kamer en het daar op sy bebloede liggaam afgekom."
Jonker se voete en hande was vasgebind. Hy het ook kopbeserings opgedoen. Volgens Otto is hy vermoedelik aangerand of met 'n skerp voorwerp gesteek. Die polisie sal 'n nadoodse ondersoek doen om te bepaal wat tot sy dood gelei het.
Die inbrekers het 'n skootrekenaar, kamera, selfone en ander waardevolle items uit die hoofhuis gesteel. Dit is nog nie bekend of enigiets van Jonker vermis word nie.
Die polisie ondersoek 'n saak van moord en huisbraak. 'n Soektog na die verdagtes is van stapel gestuur.
Jonker se dogter is reeds van sy dood ingelig.
Man skiet glo sy polisievrou dood, toe homself
Sterke aan familie jul in ons gebede. God hou jul hande vas is moeilike tyd.
Barbare en lafaards. Die kans dat hulle gevang gaan word is baie skraal
Barbare en lafaards. Die kans dat hulle gevang gaan word is baie skraal. .Sterkte aan die oom se familie
Baie goeie vriende van ons by wie se plaas hulle ingebreek het, sterkte ongelukkig gaan ek nie name noem nie. En dit is nie van wakker skrik nie die voel vor my dodgey huko die ou oom gaan dood maak en dan in die hoof huis inbreek….